
RAPORT DE SPECIALITATE A PROIECTULUI DE HOTĂRÂRE
privind continuarea activității Societății Horticultura SA în spațiul situat în Timișoara, str. E. Ungureanu nr. 5, SAD1, la valoarea chiriei stabilită prin raportul de evaluare nr.  SC2022- 029722/25.11.2022 




	Prin    HCLMT  nr.  273/ 28.07.2017  s-a  aprobat  atribuirea în  folosinţă  gratuită,   cu contract de comodat pe o perioadă de 10 ani, către Societatea Horticultura S.A,  a  spaţiului cu altă destinaţie, situat în Timişoara, str. Emanuel  Ungureanu, nr. 5,  încheindu-se contractul de comodat nr. 3/06.07.2017,  cu valabilitate până la data de 05.07.2027.
	Societatea Horticultura S.A. a fost constituită prin HCLMT nr. 49/04.04.1995, prin care s-a aprobat transformarea Regiei Autonome de Horticultură în Societatea Comercială pe acțiuni „Horticultura”, având acționar unic Consiliul Local al Municipiului Timișoara. Societatea  a păstrat obiectul de activitate al fostei regii autonome. 
            Având   în  vedere  măsurile  corective  ale Curții de Conturi  contractul de comodat va înceta  și  se  va  încheia  un  contract  de  închiriere, la  prețul  stabilit în  urma  unui raport de evaluare întocmit de către prestatorul  de  servicii cu care municipalitatea are încheiat contract de prestări servicii.
           Spațiul   SAD1   este   în   suprafață   totală  de  226,33  de   m.p, fiind situat la parterul   imobilului, cu intrare din stradă, înscris în Cartea Funciară nr. 405254-C1-U10 Timișoara, nr. top  230/X,  este  în  proprietatea Statului  Român  în  folosința  Sfatului  Popular  al   orașului Tmișoara și are destinația de sediu social.
Imobilul situat în Timişoara, str. E. Ungureanu nr. 5, se află în proprietatea Statului Român în folosința Sfatului Popular al orașului Timișoara, cu fişa mijlocului fix la Primăria Timişoara, având număr inventar 101179, respectiv valoarea de inventar 396.013,00 lei.
Aşa cum rezultă din extrasul Procesului verbal al şedintei din 15.09.2022, solicitarea  de schimbare a sediului social a fost   analizată    în   ședința   Comisiei  de  analiză  a  spaţiilor  cu altă destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021,  comisia a hotărât  identificarea unui alt SAD conform solicitărilor, iar până la identificarea unui alt SAD conform cerințelor, pentru respectarea măsurilor corective ale Curții de Conturi Timiș, se va elabora un proiect de HCL privind încetarea contractului de comodat nr. 3/06.07.2017 și continuarea activităților societății în spațiul situat în Timișoara, str. E. Ungureanu nr. 5, SAD 1, la valoarea chiriei stabilită prin raport de evaluare efectuat de către prestatorul de serviciu, Societatea Fidox SRL.
Raportul de evaluare a fost înaintat prin adresa înregistrată cu nr. SC2022-029722/25.11.2022, tariful de închiriere este de 58,78 lei/mp/lună.  
	Având în vedere prevederile art. 5 alin. 1 din OUG 119/1999 ” Persoanele care gestionează fonduri publice sau patrimoniul public au obligaţia să
realizeze o bună gestiune financiară prin asigurarea legalităţii, regularităţii, economicităţii,
eficacităţii şi eficienţei în utilizarea fondurilor publice şi în administrarea patrimoniului public”.





	Față de aceste aspecte, propunem continuarea activității Societății Horticultura SA în spațiul situat în Timișoara, str. E. Ungureanu nr. 5, SAD1, la valoarea chiriei stabilită prin raportul de evaluare nr.  SC2022- 029722/25.11.2022, de la data prezentei până la data de  05.07.2027.
           Apreciem că, proiectul de hiotărâre privind continuarea activității Societății Horticultura SA în spațiul situat în Timișoara, str. E. Ungureanu nr. 5, SAD1, la valoarea chiriei stabilită prin raportul de evaluare nr.  SC2022- 029722/25.11.2022, valoarea chiriei  fiind de 58,78 lei/mp/lună, până  la data de 05.07.2027, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

